இப்படி ஆற்று நீரில் கலக்கும் சாயக் கழிவுகள் ஆற்றின் போக்கில் ஒரத்துப்பாளையம் அணையை அடைகின்றன. பயன்படுத்தவே தகுதியற்ற இந்த நீர்த் தேக்கத்தை திறந்துவிட வேண்டாம் என்று அந்தப் பகுதியின் விவசாயிகள் போராடி வருகிறார்கள். ஆற்றில் ஏற்பட்ட அதீத வெள்ளப்பெருக்கைக் காரணம் காட்டி கடந்த 2005ம் ஆண்டு அணை திறக்கப்பட்டது. சுமார் அரை மில்லியன் சதுர அடி அளவுள்ள வேதி விஷங்கள் காவிரியில் கலந்ததால் மொத்த ஆறும் விஷமாக மாறியது. சுமார், நானூறு டன் மீன்கள் செத்து மிதந்தன.